craciuncg/RoMedQA_v1 huggingface dataset:
Venele:
1. se continuă cu un pat capilar în care un sfincter precapilar reglează intrarea fluxului sanguin
2. prezintă un perete cu trei straturi spre deosebire de artere
3. prezintă pliuri ale stratului intern pentru a preveni dilatarea varicoasă
4. au lumenul căptușit de un tip de epiteliu cu funcție de secreție si absorbție
5. niciun răspuns corect
Răspuns corect: 3
Care dintre afirmațiile de mai jos este corectă?
1. urina conține cu predominanță săruri minerale, substanțe organice, hematii și leucocite
2. 9% din filtratul glomerular este reabsorbit în tubii uriniferi
3. lichidul care filtrează din capilarele glomerulare în capsula Bowman este numit urină primară
4. debitul sangvin renal reprezintă 80% din debitul cardiac de repaus
5. corpusculul renal nu face parte din nefron
Răspuns corect: 3
Afirmațiile false privind analizatorul cutanat sunt următoarele:
1. în epiderm nu pătrund vase sangvine
2. dermul reticular se situează spre epiderm
3. în hipoderm se situează corpusculii Vater-Pacini
4. stratul reticular este constituit din fibre elastice și de colagen
5. epidermul conține terminații nervoase libere
Răspuns corect: 2
Referitor la sistemul cardiovascular este adevărat că:
1. vena mezenterică superioară transportă spre ficat sânge de la chiliferul central
2. secvența anatomică obișnuită arteriole-capilare-venule nu este respectată la nivelul glomerulului renal
3. sfincterele precapilare reglează fluxul sanguin arteriolar
4. valvele semilunare previn circulația retrogradă a sângelui în timpul sistolei ventriculare
5. niciun răspuns corect
Răspuns corect: 2
Pancreasul produce:
1. lipaze secretate de celulele ductale
2. glucagon eliberat în sânge de celulele β
3. nucleaze secretate de celulele exocrine acinare
4. HCO3- cu rol în protecția pancreasului față de acțiunea autodigestivă a pepsinei
5. niciun răspuns corect
Răspuns corect: 3
Alegeți varianta CORECTĂ:
1. glucagonul stimulează forța de contracție a miocardului, secreția biliară, secreția gastrică
2. hipersecreția de glucocorticoizi determină alterarea personalității, modificări EKG și hiperpigmentare cutanată
3. prolactina este un inhibitor al activității gonadotrope care stimulează expulzia laptelui din glanda mamară
4. glucocorticoizii scad concentrația acizilor grași liberi plasmatici
5. vasotocina are acțiune antigonadotropă, iar melatonina are acțiune frenatoare asupra funcției gonadelor
Răspuns corect: 5
Care dintre afirmațiile referitoare la secreția pancreasului exocrin este falsă:
1. conține enzime care digeră acizii nucleici
2. conține Na+
3. conține K+ care se găsește în concentrație mai mică decât în plasmă
4. conține lipaze
5. conține chimotripsinogen care este activat de tripsină
Răspuns corect: 3
Mișcările oculare:
1. au drept rezultat formarea a două imagini în loc de una singură
2. pot fi coordonate de către un nerv ce are originea aparentă în diencefal
3. sunt realizate de către mușchii extrinseci ai ochiului
4. nu pot fi influențate de către nervul abducens
5. niciun răspuns corect
Răspuns corect: 3
Alegeți varianta FALSĂ:
1. pulsul reprezintă o undă de presiune în artere
2. scăderea frecvenței cardiace determină scăderea presiunii arteriale
3. pulsul este mai slab în apropierea inimii și devine mai puternic ce sângele se îndepărtează de inimă
4. tahicardie semnifică puls rapid
5. pulsul are aceeași frecvență cu frecvența cardiacă
Răspuns corect: 3
Care dintre afirmațiile privind funcția secretorie a glandelor anexe ale tubului digestiv sunt corecte:
1. sucul pancreatic este produs de insulele Langerhans
2. saliva participă la digestia glucidelor și proteinelor
3. gastrina este eliberată de celulele G din glandele pilorice
4. insulina și glucagonul sunt secretați de acinii pancreatici
5. bila este produsul de secreție exocrină a ficatului
Răspuns corect: 5
Care dintre următoarele variante reprezintă o succesiune corectă a structurilor de la nivelul inimii, pornind de la exterior spre interior:
1. pericard visceral / epicard / cavitate pericardică / miocard / endocard
2. pericard visceral / cavitate pericardică / endocard / miocard / epicard
3. pericard parietal / pericard visceral / cavitate pericardică / miocard / endocard
4. pericard parietal / cavitate pericardică / epicard / miocard / endocard
5. pericard visceral / cavitate pericardică / epicard / miocard / endocard
Răspuns corect: 4
Inflamația mucoasei intestinului gros se numește:
1. faringită
2. pancreatită
3. stomatită
4. gastrită
5. enterocolită
Răspuns corect: 5
Referitor la ciclul acizilor tricarboxilici este adevărat că:
1. reacția 3 este o reacție de deshidratare ce duce la formarea acidului izocitric
2. la finalul ciclului, o moleculă de glucoză va duce la formarea a 6 molecule de NADH, 2 molecule de FADH2 și 1 moleculă ATP
3. este un proces aerob
4. compusul chimic cu care începe și se termină ciclul este acidul oxalic
5. niciun răspuns corect
Răspuns corect: 3
La baza cutiei toracice se află mușchiul:
1. diafragma
2. triceps
3. sternocleidomastoidian
4. trapez
5. gastrocnemian
Răspuns corect: 1
În timpul ventilației pulmonare:
1. se realizează circulația alternativă a aerului datorată variațiilor de volum ale plămânilor, urmate de variații de volum ale cutiei toracice
2. în expirul forțat intervin mușchii gâtului, pentru ridicarea grilajului costal
3. presiunea pleurală este totdeauna mai mică decât cea atmosferică și este constantă indiferent de fazele respirației
4. inspirul se realizează în condițiile unei presiuni alveolare de minus 1 cm H2O
5. nu se modifică presiunile parțiale ale gazelor respiratorii
Răspuns corect: 4
Care dintre următoarele structuri are origine embriologică comună cu tegumentul:
1. colonul transvers
2. testiculul
3. mușchiul cardiac
4. medulosuprarenala
5. rinichiul
Răspuns corect: 4
Alegeți varianta CORECTĂ:
1. oboseala musculară se datorează epuizării acidului latic muscular și scăderii pH-ului intracelular
2. baza anatomică a elasticității musculare o reprezintă fibrele elastice din structura perimisiumului
3. febra musculară se accentuează la reluarea aceluiași tip de efort care a produs-o
4. miopatiile sunt maladii de natură degenerativă care apar frecvent peste vârsta de 30 de ani
5. în contracția auxotonică lungimea mușchiului variază, iar tensiunea rămâne constantă
Răspuns corect: 2
Precizați afirmațiile adevărate legate de inspirație:
1. în plămâni pătrunde în mod normal un volum maxim de aer de 4,5-5 l/min
2. determină pătrunderea aerului în capilarele pulmonare
3. în timpul ei crește presiunea din cavitățile abdominală și toracică
4. este un proces ce se realizează fără consum de ATP
5. niciun răspuns corect
Răspuns corect: 5
În timpul esofagian al deglutiției, peristaltismul secundar este coordonat de:
1. nervul glosofaringian
2. nervul vag
3. trunchiul cerebral
4. nervul accesor
5. sistemul nervos enteric al esofagului
Răspuns corect: 5
Care dintre următoarele afirmații privind calea optică sunt adevărate?
1. aria vizuală primară se află în lobul occipital, în jurul scizurii calcarine
2. tracturile optice conțin fibre de la un singur glob ocular
3. al doilea neuron al căii este reprezentat de celulele bipolare din retină
4. al treilea neuron al căii se găsește în corpul geniculat medial din hipotalamus
5. se termină și în arii vizuale secundare sau asociative din lobul frontal
Răspuns corect: 1
Alegeți răspunsul incorect:
1. capacitatea reziduală funcțională este cantitatea de aer rămasă în plămâni la sfârșitul unei inspirații normale
2. volumul inspirator de rezervă = volumul suplimentar ce poate fi inspirat peste volumul curent
3. volumul expirator de rezervă este de 1500 ml
4. capacitatea pulmonară totală = 5000 ml
5. capacitatea inspiratorie este de 2000 ml
Răspuns corect: 1
Aminoacizii sunt absorbiți prin procesul de:
1. transport activ
2. transport dependent de NADH
3. osmoză
4. difuziune simplă
5. niciun răspuns corect
Răspuns corect: 1
Corticosuprarenala:
1. toate afirmațiile sunt corecte
2. secretă hormoni de natură proteică
3. secretă hormoni mineralocorticoizi, glucocorticoizi, sexosteroizi
4. prezintă o porțiune corticală (internă) și una medulară (periferică)
5. corticosuprarenala și medulosuprarenala sunt identice din punct de vedere embriologic, anatomic și funcțional
Răspuns corect: 3
Trunchiul nervului spinal:
1. se formează din unirea rădăcinii posterioare cu ganglionul spinal
2. se formează din unirea rădăcinii posterioare cu cea anterioară a nervului spinal
3. este senzitiv
4. este motor
5. se formează din unirea rădăcinii anterioare cu ganglionul spinal
Răspuns corect: 2
Afirmația falsă despre insulină este:
1. facilitează pătrunderea glucozei în celule
2. scade glicemia
3. este hormon secretat de pancreasul endocrin
4. facilitează utilizarea glucozei la nivel celular
5. crește glicemia
Răspuns corect: 5
Următoarele afirmații sunt corecte, cu O EXCEPȚIE:
1. stimulii supraliminari nu determină o reacție mai amplă decât stimulul prag
2. carioplasma conține granulații fine de cromatină
3. glucoza traversează membrana celulară prin difuziune
4. în matricea mitocondrială are loc sinteza ATP
5. canalele ionice au structură proteică
Răspuns corect: 3
Care dintre următoarele reflexe vegetative nu se închid în măduva spinării?
1. reflexe vasoconstrictoare
2. reflexe sexuale
3. reflexe cardioacceleraoare
4. reflexe sudorale
5. reflexe de vomă
Răspuns corect: 5
Următoarele afirmații sunt corecte, cu excepția:
1. CO2 este rezultatul final al proceselor oxidative tisulare
2. la nivelul membranei respiratorii, CO2 difuzează de 20 de ori mai repede decât O2
3. în hematiile din capilarele circulației pulmonare se formează CO2 din HCO3
4. O2 și CO2 pot traversa membrana hematiei prin difuziune
5. hemoglobina transportă CO2 prin sânge sub formă de bicarbonat
Răspuns corect: 5
În cursul unor eforturi fizice intense, volumul-bătaie al fiecărui ventricul poate crește până la:
1. 550 mL
2. 70 mL
3. 150 mL
4. 450 mL
5. 50 mL
Răspuns corect: 3
Despre cel mai mare colector limfatic este corectă afirmația:
1. urcă anterior de artera aortă abdominală
2. începe posterior de vertebra L2
3. colectează un debit limfatic mediu puțin variabil, în jur de 1500 ml/zi
4. colectează limfă de la viscerele abdominale
5. se deschide la confluența dintre venele jugulară internă și subclaviculară drepte
Răspuns corect: 4
Despre paleocortex sunt adevărate următoarele:
1. reprezintă sediul activității nervoase superioare
2. conține segmentul central al analizatorului cutanat
3. este sediul proceselor psihice afectiv-emoționale
4. ocupă o zonă restrânsă pe fața bazală a emisferelor cerebrale
5. niciun răspuns corect
Răspuns corect: 3
Substanțele recirculate prin circuitul enterohepatic:
1. ajută la absorbția din tractul intestinal a vitaminelor hidrosolubile
2. nu sunt liposolubile
3. în lipsa lor se pierd prin materiile fecale 60% din lipide
4. scad mobilitatea intestinală
5. asigură emulsionarea lipidelor prin creșterea tensiunii superficiale
Răspuns corect: 2
Despre acinul pulmonar nu se poate face următoarea afirmație:
1. ductele alveolare se termină prin săculeți alveolari
2. rețeaua vasculară din jurul alveolelor componente provine numai din vase pulmonare
3. rețeaua capilară din jurul unei alveole se interpune între o arteriolă pulmonară (conținând CO2) și o venulă pulmonară (conținând O2)
4. se organizează în jurul unei bronhii respiratorii
5. prezintă o multitudine de membrane alveolo-capilare
Răspuns corect: 4
Următoarele afirmații referitoare la prostată sunt adevărate, cu o excepție:
1. este un organ glandular endocrin
2. este vascularizată de artera prostatică, ramură din artera iliacă internă
3. produsul ei de secreție participă la formarea spermei
4. este un organ glandular exocrin
5. este situată sub vezica urinară, în jurul uretrei
Răspuns corect: 1
Alegeți afirmația corectă despre circulația limfatică:
1. vena limfatică dreaptă strânge limfa din jumătatea inferioară și din pătrimea superioară stângă a corpului
2. capilarele limfatice au o structură diferită față de capilarele sanguine
3. limfa nu face parte din mediul intern al organismului
4. limfa colectată din diferite țesuturi și organe, după ce a străbătut ganglionii regionali, circulă spre trunchiurile limatice mari
5. canalul toracic strânge limfa din pătrimea superioară dreaptă a corpului
Răspuns corect: 4
Varianta corectă privind epididimul este:
1. are forma unei virgule; este așezat pe marginea posterioară a testiculului
2. face parte din glandele bulbo-uretrale
3. este acoperit de albuginee
4. este ținut în tensiune de o membrană conjunctivă alb-sidefie
5. este străbătut de septuri conjunctive
Răspuns corect: 1
În cadrul unei sinapse neuro-musculare:
1. neurotransmițătorul care încetinește ritmul cardiac este implicat în contracția musculară striată
2. acetilcolina este recuperată din fanta sinaptică în butonul terminal al axonului prin endocitoză
3. colinesteraza se leagă de receptorii enzimatici declanșând depolarizarea membranei postsinaptice
4. butonul terminal al axonului se află în contact direct cu sarcolema fibrei musculare
5. niciun răspuns corect
Răspuns corect: 1
Alegeți afirmația falsă:
1. arderea a 1 g de proteine furnizează 4,1 kcal
2. colesterolul reprezintă precursorul hormonilor glucocorticoizi
3. degradarea unui singur gram de lipide eliberează 4,3 kcal
4. lipidele reprezintă principalul rezervor energetic din organism
5. majoritatea substanțelor active (enzimele, unii hormoni) din organism sunt de natură 
proteică
Răspuns corect: 3
Alegeți afirmația corectă despre capilarele limfatice:
1. drenează limfa în ganglionii limfatici
2. prezintă la interior valve semilunare
3. au structura asemănătoare venelor
4. ocupă poziție intermediară
5. sunt rețele terminale pentru drenajul țesuturilor
Răspuns corect: 5
Despre sfincterul cardia este adevărată afirmația:
1. se află pe o porțiune de 2-5 cm sub joncțiunea cu stomacul
2. conține celule G
3. se contractă prin relaxare receptivă
4. se găsește la capătul terminal al esofagului
5. este format din fibre musculare longitudinale
Răspuns corect: 4
Componenta somatică a SNP controlează:
1. mușchii irisului
2. mușchii scheletici
3. glandele
4. organele
5. niciun răspuns corect
Răspuns corect: 2
Diencefalul nu cuprinde:
1. hipotalamus
2. corpi striați
3. epitalamus
4. metatalamus
5. talamus
Răspuns corect: 2
Alegeți varianta corectă:
1. prin membrana alveolo-capilară CO2 difuzează de 20 de ori mai repede decât O2
2. hematia petrece, în medie, 0,50 secunde în capilarul alveolar
3. prin cedarea O2 la țesuturi o parte din oxihemoglobină devine carboxihemoglobină care imprimă culoarea roșietică a sângelui venos
4. fiecare 100 mL de sânge eliberează la țesuturi, în repaus, 1,34 mL O2
5. 1 gram de hemoglobină se poate combina cu 12-15 mL O2
Răspuns corect: 1
Trompa uterină:
1. se continuă cu canalul cervical
2. prezintă o ampulă separată de infundibul printr-un istm
3. este locul fecundației
4. se deschide în cavitatea pelvină medial de ovare
5. niciun răspuns corect
Răspuns corect: 3
Referitor la reglarea renală a echilibrului acido-bazic este adevărat că:
1. sistemul tampon fosfat se concentrează în spațiul interstițial renal și leagă ionii de hidrogen
2. aciditatea sângelui crește dacă excreția hidrogenului este crescută
3. în celulele tubilor renali dioxidul de carbon, prin intermediul acidului carbonic, eliberează ioni de hidrogen ce se reabsorb în interstițiu
4. amoniacul scade aciditatea urinei
5. niciun răspuns corect
Răspuns corect: 4
Selectați afirmațiile adevărate:
1. secreția prostatică are rol numai în creșterea fertilității
2. hipofiza anterioară secretă cantități mult crescute de LH pentru o perioadă de 3-5 zile înainte de ovulație
3. în perioada preovulatorie au loc și diviziuni reducționale la nivelul ovocitului
4. prin mai multe diviziuni reducționale și apoi diviziune ecuațională, spermatogoniile devin spermii
5. în perioada postovulatorie, celulele tecii interne a foliculului ovarian secretă și progesteron
Răspuns corect: 3
Ciancobalamina este necesară pentru:
1. maturarea eritrocitelor
2. dezvoltarea mucoasei gastrice, în special a celulelor parietale
3. funcționarea citocromilor
4. formarea oaselor
5. niciun răspuns corect
Răspuns corect: 1
Celulele parietale din stomac:
1. produc factor intrinsec, necesar absorbției vitaminei B12 în stomac
2. sunt esențiale în procesul de digestie al proteinelor
3. activitatea lor crescută duce la creșterea pH-ului gastric
4. celulele mucoase secretă mucus
5. niciun răspuns corect
Răspuns corect: 2
Glandele sebacee:
1. secretă sebumul, o substanță care are și proprietăți antibacteriene
2. sunt glande seromucoase, holocrine
3. se găsesc la nivelul areolei glandelor mamare și în hipodermul pielii
4. produc o secreție vâscoasă, bogată în lipide și polizaharide
5. niciun răspuns corect
Răspuns corect: 1
Alegeți varianta FALSĂ privind encefalul:
1. este acoperit de meninge
2. este înconjurat de lichid cefalorahidian
3. generează reacții adecvate și le transmite prin intermediul neuronilor senzitivi
4. dispune de o vastă rețea capilară
5. este centrul conștienței, senzațiilor, memoriei și coordonării
Răspuns corect: 3
Alegeți afirmația CORECTĂ cu privire la enzimele proteolitice din sucul pancreatic:
1. acționează asupra lipidelor nedigerate în stomac
2. sunt secretate de pancreasul exocrin, în formă activă
3. enterokinaza transformă tripsinogenul în tripsină
4. inhibitorul tripsinei este secretat de celulele ductale
5. sunt secretate de pancreasul endocrin în formă inactivă
Răspuns corect: 3
Neurotransmițătorii ce duc la apariția PPSI cu localizare doar în măduva spinării sunt:
1. acidul gama-amino-butiric
2. acetilcolina
3. serotonina
4. glicina
5. niciun răspuns corect
Răspuns corect: 4
Despre glicogenogeneză este adevărat că:
1. este stimulată de către glucagon
2. produsul rezultat este un dizaharid
3. acizii grași transformați prin beta-oxidare pot participa la acest proces
4. prima reacție coincide cu cea a glicolizei
5. niciun răspuns corect
Răspuns corect: 4
Durerea produsă la nivelul halucelui stâng se transmite pe o cale caracterizată prin:
1. are ca receptori terminații nervoase libere
2. se proiectează în lobul parietal stâng
3. axonul protoneuronului formează lemniscul medial
4. protoneuronul este situat în cornul posterior medular stâng
5. niciun răspuns corect
Răspuns corect: 1
Alegeți varianta falsă cu privire la urechea medie:
1. la nivelul peretelui său anterior se deschide trompa lui Eustachio
2. nu are nicio relație cu aparatul vestibular
3. timpanul separă urechea medie de cea externă
4. este o cavitate pneumatică săpată în stânca temporalului
5. mușchiul ciocanului amplifică vibrațiile sonore slabe
Răspuns corect: 5
Cu privire la lipide este adevărat că:
1. raportul atomilor de oxigen comparativ cu cel al atomilor de hidrogen este mai mare decât al glucidelor
2. steroizii pot face parte din structura unor hormoni precum insulina
3. toate lipidele au în alcătuirea lor molecule de acizi grași
4. glicerolul intră în alcătuirea lecitinei și uleiului
5. niciun răspuns corect
Răspuns corect: 4
Referitor la metabolism, este fals că:
1. legătura macroergică a fosfocreatinei conține 13.000 calorii/mol
2. lipidele reprezintă o rezervă energetică de 50.000 kcal
3. eficiența transferului de energie prin catabolismul glucidic este de 66%
4. arderea a 3g de proteine furnizează 12,3kcal
5. glucidele sunt degradate rapid, însă se obțin produși reziduali
Răspuns corect: 5
Despre ganglionii limfatici NU se poate afirma că:
1. prezintă o zonă medulară și o zonă corticală
2. au rol în imunitate
3. se pot descrie ganglioni limfatici latero-cervicali
4. prezintă vase aferente
5. sunt prezenți pe traseul vaselor sanguine
Răspuns corect: 5
Ureterele:
1. sunt alcătuite din două părți: corpul și colul
2. sunt mici tuburi musculare striate
3. creșterea presiunii în pelvis inițiază o contracție peristaltică, care se răspândește de-a lungul ureterului
4. permit refluxul urinei din vezica urinară în timpul micțiunii
5. încep în papila renală și coboară până la pelvisul fiecărui rinichi
Răspuns corect: 3
În organul digestiv interpus între faringe și stomac:
1. activitatea motorie constă dintr-o undă de relaxare, ce se transmite prin neuronii mienterici, urmată de contracție
2. se realizează mișcări de amestec prin retropulsie
3. peristaltismul primar este controlat de sistemul nervos enteric
4. extremitatea proximală prezintă un sfincter
5. sfincterul distal prezintă o contracție receptivă
Răspuns corect: 1
Despre glanda parotidă putem afirma:
1. este organizată în cordoane celulare
2. secretă substanțe eliberate direct în mediul intern
3. secretă o substanță care generează  prin hidroliză un dizaharid
4. produce salivă vâscoasă după stimularea nucleului salivatori superior
5. este inervată direct de fibre simpatice preganglionare
Răspuns corect: 3
Următoarele afirmații despre rolul lipidelor în organism sunt adevărate, cu excepția:
1. unele lipide reprezintă precursori ai unor hormoni
2. prin metabolismul lipidelor rezultă aminoacizi
3. lipidele reprezintă principalul rezervor energetic al organismului
4. degradarea unui gram de lipide furnizează 9,3 Kcal
5. asigură protecția mecanică prin depozit în jurul organelor
Răspuns corect: 2
Culoarea roșie-violacee a sângelui venos este imprimată de:
1. carbaminohemoglobină
2. dezoxihemoglobină
3. CO2
4. hemoglobina redusă
5. fenomenul migrării clorului
Răspuns corect: 4
Axul longitudinal:
1. este axul grosimii corpului
2. are un pol stâng
3. are un pol anterior
4. împarte corpul într-o parte superioară și una inferioară
5. este delimitat inferior de suprafața tălpilor
Răspuns corect: 5
Alegeți afirmațiile FALSE: 1. în cadrul glicolizei, glucoza se transformă în două molecule de acid piruvic care, în prezența oxigenului, se transformă în două molecule de acetil coenzimă A 2. cortizolul și insulina au efecte lipolitice, contribuind la mobilizarea acizilor grași din depozit 3. valoarea metabolismului bazal poate fi exprimată în funcție de suprafața corporală (1 Kcal/m2/oră) sau în funcție de greutate (40 Kcal/kg/oră) 4. 100 g pâine albă au o valoare energetică de 280 kcal și nu conțin lipide
1. 1, 3, 4
2. 1, 2
3. 2, 3, 4
4. 1, 4
5. toate afirmațiile sunt false
Răspuns corect: 3
Alegeți afirmațiile false:
1. arterele coronare se desprind din arcul aortic
2. din aorta descendentă abdominală pornesc ramuri care vascularizează gonadele
3. artera carotidă internă irigă ochiul
4. din artera toracică internă iau naștere arterele intercostale anterioare
5. niciun răspuns corect
Răspuns corect: 1
Fosfolipaza:
1. se găsește în secreția biliară
2. este prezentă în structura plasmalemei
3. este secretată de celulele ductale pancreatice
4. este secretată în formă inactivă
5. niciun răspuns corect
Răspuns corect: 5
La un pacient cu scleroză multiplă, în cazul unui axon afectat:
1. se produce deteriorarea mielinei
2. astrocitele formează teaca de mielină în jurul axonului
3. prin conducere saltatorie, potențialul de acțiune sare peste regiunea axonală afectată
4. excitația se propagă mai rapid decât în mod normal
5. niciun răspuns corect
Răspuns corect: 1
În controlul nivelului glicemiei un rol important îl au efectorii antagonici de tip:
1. insulină / parathormon
2. glucagon / vasodilatație
3. insulină / vasoconstricție
4. glucagon / aldosteron
5. insulină / glucagon
Răspuns corect: 5
Celulele secretorii gastrice, situate la nivelul glandelor din mucoasa stomacului au
următoarele proprietăți cu o excepție:
1. celulele G eliberează gastrina
2. celulele pilorice secretă HCl
3. celulele pilorice secretă mucus
4. celulele oxintice secretă factor intrinsec
5. celulele oxintice secretă HCl
Răspuns corect: 2
Este adevărată afirmația:
1. activitatea mecanică înregistrată pe EKG poate indica influența SN vegetativ asupra cordului
2. în sistola atrială se aude zgomotul I
3. primul zgomot cardiac succede expulsia volumului bătaie
4. zgomotul „lub” coincide cu complexul QRS pe EKG
5. niciun răspuns corect
Răspuns corect: 4
Pacientă în vârstă de 70 de ani se prezintă la camera de gardă în urma unui traumatism la nivelul coapsei. La realizarea examenului fizic aceasta nu poate realiza adducția coapsei. Care mușchi au fost afectați?
1. mușchiul biceps femural și mușchiul semitendinos
2. mușchiul fesier mijlociu și mușchiul fesier mic
3. mușchiul vast lateral și mușchiul croitor
4. mușchiul gracilis
5. niciun răspuns corect
Răspuns corect: 4